Znani pregovor pravi: »Nimam dovolj denarja, da bi kupoval poceni.« V mnogih potrošniških testih ugotavljajo, da poceni ni nujno najslabše.  Tudi star in razmajan avto lahko potnike pripelje iz kraja v kraj, a je vožnja precej neudobna in lahko tudi nevarna. Podobno je tudi v zdravstvu in zobozdravstvu. Ljudje pa se obnašamo različno in tako tudi trošimo. Nekateri svoje prihranke porabijo za avtomobile, drugi za luksuzna potovanja in tretji za zdravje ter ekološko prehrano.
Slabša kakovost materialov in storitev, sploh pri dentalnem turizmu, je pogost pojav. Kljub temu se veliko ljudi odloči za odhod na zdravljenje zob v tujino. Ko nastanejo problemi se s prošnjami za pomoč obračajo na slovenske zobozdravnike. Žal se v mnogih primerih slabo opravljenih storitev ne da več popraviti.
Poglejte si naslednji primer. Prsni vsadki so že leta svetovni hit za vse pripadnice nežnejšega spola. Posel cveti, medicinski turizem vozi ljudi vse naokrog. Prepogosto pa ljudje gledajo le na ceno in se sploh ne vprašajo za kakovost. Še huje pa je, ko se jim prodaja lažno kakovost, ki na prvi pogled prinaša super rezultate, posledice pa se pokažejo kasneje. Znan je primer proizvajalca prsnih vsadkov PIP implantati, ki je pred leti prodajal vsadke iz industrijskega silikona in, kot se je kasneje izkazalo, so bili zdravju izjemno nevarni. Nekaj o tem si lahko preberete tukaj
Na srečo je takih primerov malo in v zobozdravstvu se kaj takega po naših podatkih še ni pripetilo. Je pa treba upoštevati dejstvo, da so študije in testiranja pri različnih proizvajalcih različna. Tako kot bo drag avtomobil zagotavljal najvišje standarde varnosti, bo tudi dražji implantat zagotavljal kakovostnejšo zraščanje v kost in dolgotrajnejšo življenjsko dobo. Razlike med implantati višjega in srednjega cenovnega razreda naj bi se zmanjševale. To pomeni, da je uspešnost vgradnje pri različnih implantatih le nekaj odstotkov drugačna. Problem nastopi le, če ste ravno vi tisti, ki sodi v ta odstotek pacientov, kjer vgradnja implantata ni bila uspešna.
Preberite si prispevek o kakovosti implantatov in drugih dejavnikih, ki vplivajo na ceno vstavitve implantata.